- Hindi News
- National
- दाह संस्कार में राजगढ़ से जा रहे लोगों पर हमला करने के विरोध में भादरा में विरोध प्रदर्शन
दाह संस्कार में राजगढ़ से जा रहे लोगों पर हमला करने के विरोध में भादरा में विरोध प्रदर्शन
राजगढ़से मंगलवार को नेठराना (भादरा) दाह संस्कार में शामिल होने के लिए जा रहे बस में सवार लोगों के साथ भनाई भादरा में मारपीट बस के शीशे तोड़ने की घटना के विरोध में बुधवार को कई संगठनों की तरफ से भादरा में विरोध जुलूस निकाला गया।
जुलूस में राजगढ़ से भी बड़ी संख्या में विभिन्न संगठनों के कार्यकर्ता शामिल हुए। भादरा के गांधी पार्क से शुरू हुआ जुलूस मुख्य रास्तों से होते हुए पुलिसथाना पहुंचा। जुलूस में सवार कार्यकर्ताओं ने घटना के विरोध में तथा आरोपियों को तुरंत गिरफ्तार करने की मांग को लेकर नारेबाजी की। जुलूस में डेरा सच्चा सौदा, विश्व हिंदू परिषद, बजरंग दल, सेवा भारती, अखिल भारतीय विद्यार्थी परिषद, विद्या भारती, हिंदू क्रांति दल, घुमंतु जाति सहित विभिन्न संगठनों के पदाधिकारी लोग शामिल थे। राजगढ़ से राधेश्याम मीणा, एबीवीपी के तहसील संयोजक कृष्ण भाकर, विमल पूनिया, वासु लुहारीवाला, रवि जांगिड़, प्रवीण सरदारपुरा सहित लोग शामिल हुए। जुलूस के बाद प्रतिनिधिमंडल ने एएसपी नरेंद्र मीणा को ज्ञापन देकर दोषियों को तुरंत गिरफ्तार कर वाहनों को जब्त करने की मांग की। ज्ञापन में लिखा गया है कि 28 फरवरी को नेठराना दाह संस्कार में शामिल होने जा रहे बस में सवार निहत्थे लोगों पर शौकत निवासी भादरा 30-35 अन्य लोगों द्वारा कातिलाना हमला किया गया।
बस में सवार लोगों के साथ मारपीट एवं बस में तोड़फोड़ करने के बाद बढ़ तनाव को लेकर भादरा मंगलवार को पुलिस छावनी बना रहा। एहतिहात के तौर पर जगह-जगह पुलिस जाब्ता, आरएसी के जवान तैनात किए हुए थे। जुलूस के दौरान भी पुलिस का माकूल जाब्ता तैनात रहा।
अबतक नौ गिरफ्तार, कार जब्त : उक्तवारदात में अब तक नौ जनों को गिरफ्तार कर कार को जब्त किया जा चुका है। वारदात में शामिल करीब दो दर्जन लोगों को ओर गिरफ्तार किया जाना बाकि है। भादरा के एएसपी नरेंद्र मीणा ने बताया कि नौ आरोपियों को शांति भंग के आरोप में गिरफ्तार किया गया है। बाद में उक्त मुकदमें में गिरफ्तार किया जाएगा। साथ ही वारदात के दौरान उपयोग में ली गई कार को भी जब्त कर लिया गया है।
घटना के विरोध में भादरा में निकाले गए जुलूस में शामिल लोग।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva bho_Deva